**Az utalványozási folyamat részletes leírása**

| **Nr** | **WF szereplő** | **Tevékenység** | **Lépés eredménye** |
| --- | --- | --- | --- |
| 1. | WF indító | **Utalványozandó bizonylatok kiválasztása, bizonylatok aláíróinak egységesítése**  A WF indító a szelekciós képernyőn megadott vállalat, bizonylatszám és gazdasági év szelekcióval kiválasztja az adott WF-ban feldolgozandó előzetesen rögzített bizonylatokat, és elindítja az utalványozandó bizonylatok kiválasztását.  A bizonylatok kiválasztását követően megjelenő lista a WF-ban feldolgozható előzetesen rögzített bizonylatok adatait tartalmazza. A kiválasztott bizonylatokhoz már ebben a lépésben lefut a **homogenizálási algoritmus**\*, és minden bizonylathoz meghatározásra kerülnek a homogenizáláshoz kiválasztott Érvényesítő/Utalványozó aláíró párok.  A WF-ban csak a homogén bizonylatok dolgozhatók fel, vagyis azok, amelyek összes tételéhez azonos az automatikusan meghatározott Érvényesítő és Utalványozó aláíró azonosító. A homogén bizonylatokhoz részben az eredetileg meghatározott pénzügyi központok alapján, részben a homogenizálási algoritmus végrehajtása során módosított pénzügyi központok alapján kerülnek meghatározásra az Érvényesítő /Utalványozó aláíró párok.  A bizonylatok listáján az összes bizonylathoz a kiemelt bizonylat szintű adatok jelennek meg, és nem a bizonylat tételek adatai. A teljesség igénye nélkül szakaszonként a következő mezők adatai láthatók a listán:   * Első sor: azoknak a bizonylatoknak az automatikusan meghatározott Érvényesítő és Utalványozó aláíró azonosítója és neve jelenik meg fejszinten, amelyekhez azonos aláíró párok lettek meghatározva. A több-aláírós bizonylatok esetén összes olyan aláíró pár vesszővel elválasztva megjelenik, amelyeket a homogenizálási algoritmus meghatározott. * Következő sorok: azoknak a bizonylatoknak az adatai, amelyekhez az első sorban kiírt Érvényesítő és Utalványozó aláíró adatok lettek meghatározva: vállalat, FI/MM bizonylatszám, gazdasági év, referencia, szállító vagy vevő kód, pénznem, bizonylatszintű bruttó fizetendő összeg, engedélyezési kód.   Abban az esetben, ha a kiválasztott bizonylatok között vannak több-aláírós bizonylatok is, akkor a WF indítónak minden ilyen bizonylathoz manuálisan ki kell választania a végleges aláíró párt a 3.2 Aláírók meghatározása, a heterogén bizonylatok homogenizálásának algoritmusa pontban leírt módon. A program ellenőrzi, hogy a Bizonylatok előzetes listája akkor menthető le, ha csak olyan bizonylatokat tartalmaz, amelyekhez kizárólag egy aláíró pár tartozik. | * Utalványozandó bizonylatok előzetes találati listája. |
| 2. | WF indító | **Utalványozási csomag összeállítása, utalványozás indítása**  Egy adott WF-ban létrehozandó Utalványozási csomaghoz csak egy Érvényesítő, és egy Utalványozó aláíró azonosító választható ki. Ebben a lépésben csak a homogén bizonylatok dolgozhatók fel, csak ezek kiválasztás lehetséges.  Az utalványozási csomag a következő módon állítható össze. A WF indító a találati listán a lerendezi bizonylatok sorait Érvényesítő /Utalványozó aláíró párok szerint növekvő sorrendben, majd a listán kijelöli azokat a kiemelt sorokat, amelyek azokat az automatikusan meghatározott Érvényesítő és Utalványozó aláíró azonosító párok adatait tartalmazzák, amelyekre el szeretné indítani az utalványozási folyamatot. A kiválasztott Érvényesítő és Utalványozó párok alatt megjelenített bizonylatok kiválasztására a következő lehetőségek állnak rendelkezésre: összes bizonylat kiválasztása, egymás után megjelent bizonylatok csoportos vagy egyenkénti kiválasztása.  A bizonylatok kiválasztását követően az Utalványozási csomag objektum és ennek végleges bizonylatlistája listája a mentést követően jön létre. A WF indító legenerálja a végleges listát PDF formátumban, felcsatolja az Utalványozási csomaghoz, majd az Utalványozás indítása nyomógombbal elindítja az utalványozási folyamatot. | * Utalványozási csomag összeállítása, lista legenerálása PDF formátumban. A listán az engedélyezési kód mező értéke ebben a fázisban még üres. * A generált PDF bizonylat az Utalványozási csomaghoz GOS objektumként csatolásra kerül, ami kötelező előfeltétele az utalványozási folyamat elindításának. * E-mail küldése a kiválasztott Érvényesítő aláírónak. * Az Utalványozási csomag listán levő bizonylatok adatainak eltárolása a Számlautalványozás – engedélyezések táblában. |
| 3. | Érvényesítő aláíró | **Érvényesítés engedélyezése**  A kiválasztott Érvényesítő aláíró megkapja a feladatot, amelyben a kiválasztott bizonylatokra jóváhagyhatja vagy elutasíthatja az érvényesítést, illetve kiléphet.  A tevékenységhez szükséges információ az ALV listán jelenik meg, amely tartalmazza a felcsatolt utalványozási csomaghoz kiválasztott bizonylatok adatait.  A bizonylatok kiválasztásához ebben a lépésben is a következő lehetőségek állnak rendelkezésre: összes bizonylat kiválasztása, egymás után megjelent bizonylatok csoportos vagy egyenkénti kiválasztása. A kiválasztott bizonylathoz csak az Engedélyezési kód mező módosítható, amivel csak az Érvényesített (’E’), Javítandó (’J’) vagy Elutasított (’-’) érték válaszható ki. Javítandó vagy Elutasított érték kiválasztása esetén kötelező egy szöveges mezőben rögzíteni az elutasítás és javítás okát, több bizonylat egyidejű kiválasztásakor minden bizonylathoz beíródik ugyanaz a szöveg.  Ha az ALV listán javítandó bizonylatok is vannak, akkor a WF indító feladatot kap, amelynek során majd csak a javítandó bizonylatok engedélyezési kódját módosíthatja. Ebben az esetben a WF a 4. lépéssel folytatódik, egyébként folytatás a 6. lépéssel.  Az Érvényesítés az Utalványozási csomag bizonylat lista mentésével fejezhető be, ennek előfeltétele, hogy a lista minden bizonylatához ki kell tölteni az Engedélyezési kód mezőt.  Az Érvényesítő legenerálja az aktualizált Utalványozási csomag bizonylat listáját PDF formátumban és felcsatolja az Utalványozási csomaghoz. | * Az aktualizált Utalványozási csomag bizonylatlista lista legenerálása PDF formátumban. * A generált PDF bizonylat az Utalványozási csomaghoz üzleti objektumként csatolásra kerül, ami kötelező előfeltétele a WF folytatásának. * Attól függően, hogy az ALV lista tartalmaz-e javítandó bizonylatot, e-mail küldése a WF indítójának, aki mellékletként megkapja a felcsatolt Utalványozási csomag bizonylatlistáját. * Ha az utalványozási csomagban csak Érvényesített vagy Elutasított engedélyezési kódot tartalmazó bizonylatok vannak, akkor E-mail küldése az Utalványozónak, aki mellékletként megkapja a felcsatolt Utalványozási csomag bizonylat listát. * Az Engedélyezési kód mező értéke beíródik a Számlautalványozás - engedélyezések táblába bizonylatonként. * Kilépés esetén nem történik semmi. |
| 4. | WF indító | **Javítások elvégzése**  Ez a lépés csak akkor releváns, ha a 3. lépés eredményeképpen az Utalványozási csomag tartalmaz Javítandó (’J’) engedélyezési kóddal ellátott bizonylatokat.  A WF indító megkapja a feladatot és manuálisan elvégzi a kért javításokat és kiegészítéseket, vagy úgy dönt, hogy a javításra visszakapott bizonylatot Törölt (’T’) státuszúra változtatja. A WF indító az ALV listán csak a Javítandó (’J’) engedélyezési kódot tartalmazó bizonylatokban írhatja át az engedélyezési kódot Kijavított (’K’) vagy Törölt (’T’) értékre. A javítás véglegesítéséhez le kell menteni a listát, a mentés előfeltétele, hogy egyetlen bizonylat sem tartalmazhat Javítandó (’J’) engedélyezési kódot.  A WF indító legenerálja az aktualizált Utalványozási csomag bizonylat listáját PDF formátumban és felcsatolja az Utalványozási csomaghoz. | * A javított Utalványozási csomag bizonylatlista lista legenerálása PDF formátumban. * A generált PDF bizonylat az Utalványozási csomaghoz üzleti objektumként csatolásra kerül, ami kötelező előfeltétele a WF folytatásának. * E-mail küldése az Érvényesítő aláírónak. |
| 5. | Érvényesítő aláíró | **Érvényesítés véglegesítése**  Ez a lépés csak akkor releváns, ha a 3. lépés eredményeképpen az utalványozási csomag tartalmaz Javítandó (’J’) engedélyezési kódot tartalmazó bizonylatokat és a 4. lépés befejeződött.  Az Érvényesítő aláíró visszakapja a feladatot, amelyben már csak azokat a bizonylatokat tudja engedélyezni vagy elutasítani, amelyekben az engedélyezési kód értéke Kijavított (’K’), a Törölt (’T’) értéket tartalmazó bizonylatokban nem módosítható az engedélyezési kód értéke.  Az ALV listán a bizonylatok kiválasztásához ebben a lépésben is a következő lehetőségek állnak rendelkezésre: összes bizonylat kiválasztása, egymás után megjelent bizonylatok csoportos vagy egyenkénti kiválasztása. A kiválasztott bizonylathoz csak az Engedélyezési kód mező módosítható, kizárólag az Érvényesített (’E’) vagy Elutasított (’-’) érték válaszható ki.  Az Elutasított érték kiválasztása esetén kötelező egy szöveges mezőben rögzíteni az elutasítás okát, több bizonylat egyidejű kiválasztásakor minden bizonylathoz beíródik ugyanaz a szöveg.  Az érvényesítés véglegesítése az Utalványozási csomag bizonylat lista mentésével fejezhető be, ennek előfeltétele, hogy a lista egyetlen bizonylata sem tartalmazhat Kijavított (’K’) engedélyezési kódot.  Az Érvényesítő legenerálja az aktualizált Utalványozási csomag bizonylat listáját PDF formátumban és felcsatolja az Utalványozási csomaghoz. | * Az aktualizált Utalványozási csomag bizonylatlista lista legenerálása PDF formátumban * A generált PDF bizonylat az Utalványozási csomaghoz üzleti objektumként csatolásra kerül, ami kötelező előfeltétele a WF folytatásának. * E-mail küldése az Utalványozó aláírónak, aki mellékletként megkapja a felcsatolt Utalványozási csomag bizonylat listát. * Az engedélyezési kód értéke beíródik a Számlautalványozás - engedélyezések táblába bizonylatonként. * Kilépés esetén nem történik semmi. |
| 6. | Utalványozó aláíró | **Utalványozás, Utalványrendeletek generálása és csoportos digitális aláírása**  Az Utalványozó aláíró megkapja a feladatot, amelyben az Utalványozási csomagban levő bizonylatokra jóváhagyhatja vagy elutasíthatja az utalványozást, illetve kiléphet. Ebben a lépésben arra nincs lehetősége, hogy az Érvényesítő által elutasított bizonylatokat engedélyezze.  A tevékenység elvégzéséhez szükséges információ az ALV listán jelenik meg, amely tartalmazza a felcsatolt utalványozási csomaghoz kiválasztott bizonylatok adatait.  A bizonylatok kiválasztásához ebben a lépésben is a következő lehetőségek állnak rendelkezésre: összes bizonylat kiválasztása, egymás után megjelent bizonylatok csoportos vagy egyenkénti kiválasztása. A kiválasztott bizonylathoz csak az Engedélyezési kód mező módosítható, amelynek során csak következő értékek válaszhatók ki: Utalványozott (’U’), vagy Elutasított (’-’). Elutasított érték kiválasztása esetén kötelező egy szöveges mezőben rögzíteni a módosítás okát, több bizonylat egyidejű kiválasztásakor minden bizonylathoz beíródik ugyanaz a szöveg.  Az utalványozási lépés az Utalványozási csomag bizonylat lista mentésével fejezhető be, ennek előfeltétele, hogy egy bizonylat sem tartalmazhat Érvényesített (’E’) engedélyezési kódot.  Az Utalványozási csomag digitális aláírása nyomógomb kiválasztásával történik meg a csoportos digitális aláírás, amelynek során a program következő funkciókat végzi el:   * Az Utalványozási csomag minden Utalványozott (’U’) engedélyezési kóddal ellátott bizonylatához külön-külön Utalványrendelet nyomtatvány generálása PDF formátumban. * Minden utalványrendeletre automatikusan rákerül az Érvényesítő és az Utalványozó digitális aláírása.   Az Utalványozó felcsatolja az aktualizált Utalványozási csomag bizonylat listáját és az összes digitálisan aláírt Utalványrendeletet PDF formátumban az Utalványozási csomaghoz. | * Az aktualizált Utalványozási bizonylat lista legenerálása PDF formátumban. * A generált Utalványozási csomag bizonylatlista és a digitálisan aláírt Utalványrendeletek PDF bizonylatai az Utalványozási csomaghoz üzleti objektumként csatolásra kerülnek, ami előfeltétele a WF sikeres befejezésének. * E-mail küldése a Könyvelő csoportos e-mail címre, amelynek melléklete a felcsatolt Utalványozási csomag bizonylat lista és az Utalványrendeletek. * Információs célból E-mail küldése történik a WF indítójának, aki mellékletként megkapja a felcsatolt Utalványozási csomag bizonylat listát. * Az engedélyezési kód értéke beíródik a Számlautalványozás - engedélyezések táblába bizonylatonként. * Kilépés esetén nem történik semmi. |

|  |  |  |  |
| --- | --- | --- | --- |
| \* | WF indító | **Kiegészítés 1. számú tevékenységhez**  A **homogenizálási algoritmus** a munkaszámokhoz és a fölöttük levő hierarchia szinteken elhelyezkedő pénzügyi központokhoz beállított aláírók vizsgálatára épül. A workflow figyelembe veszi a körzet, az értékhatár és az érvényességi időszak mezők beállított értékeit.  Amennyiben az érvényesítők/utalványozók beállító táblákban egy adott pénzügyi központ, körzet és értékhatár intervallum kombinációhoz több érvényesítő és utalványozó aláíró azonosító is meghatározható, akkor egy adott bizonylathoz a program algoritmusa elsődlegesen azt az aláíró párt fogja meghatározni, amelyikkel biztosítható a bizonylat homogenitása.  Azokat a bizonylatokat, amelyek esetében egy adott bizonylathoz több aláíró pár is megfelel a fenti célnak, a továbbiakban több-aláírós bizonylatoknak nevezzük.A workflow ALV listáján minden több-aláírós bizonylathoz az összes, így meghatározott aláíró pár azonosítók megjelennek, vesszővel elválasztva egymástól. Az ilyen bizonylatokat a program addig nem engedi beválogatni az utalványozási csomagba, amíg a workflow indító ki nem jelöli a megfelelő aláíró párt. Abban az esetben, ha a kijelölt bizonylatokhoz meghatározott aláíró pároknak nincs közös metszete, hibaüzenetet kap a felhasználó.  Az államháztartási szabályok értelmében egy adott bizonylatban vagy utalványozási csomagban nem lehet azonos az érvényesítő és az utalványozó aláíró, ezért a workflow automatikusan ellenőrzi, hogy ilyen eset ne fordulhasson elő. A homogenizálási algoritmus iteratív módon megkísérli az aláírók szempontjából heterogén tételeket tartalmazó bizonylatokhoz kapcsolódó aláírók homogenizálását a beállító táblákban tárolt magasabb szintű pénzügyi központokhoz hozzárendelt aláíró párok megkeresésével. Ha egy adott bizonylathoz a tételekben levő kontírozási elem pénzügyi központok alapján sikerült az összes tételben azonos aláíró párokat meghatározni, akkor ezek a bizonylatok homogénnek tekinthetők, és nincs szükség további aláírók keresésére a magasabb szintű pénzügyi központok alapján.  A homogenizálási algoritmus csak azokra a bizonylatokra kerül végrehajtásra, amelyek a tételekben levő pénzügyi központok alapján heterogének, de az aláíró párok meghatározásához eredetileg figyelembe vett pénzügyi központok feletti szinteken meghatározható olyan magasabb szintű pénzügyi központ hierarchia csomópont, amelyhez már a bizonylat homogenitását biztosító aláíró párok vannak hozzárendelve a beállító táblákban.Legkésőbb a homogenizálási algoritmus utolsó lépésében a workflow-ba beválogatott összes bizonylat homogenizálható, mert ekkor az aláírók meghatározása már a pénzügyi központ hierarchia 1. szintjén levő pénzügyi központ (ELTE) alapján történik.  A homogenizálási algoritmus az utalványozási workflow első lépésében automatikusan lefut. Az utalványozási workflow-ban feldolgozható bizonylatoknak csak az aláírók szempontjából kell homogéneknek lenniük, az aláírók meghatározásához figyelembe vett pénzügyi központ és körzet mezők értékei tételenként különbözőek is lehetnek. |  |